Jasper Tudor a király oldalán részt vett az első Saint Albans-i csatában. Egy év múlva testvére meghalt, és ő kapta meg walesi főparancsnoki tisztét, és ott képviselte a Lancaster-ügyet. 1460 májusban kiverte a Yorkokat a Denbigh várból, majd menedéket adott Anjou Margitnak és fiának, Eduárd walesi hercegnek a northamptoni csata után. 1461 februárjában vereséget szenvedett Plantagenet Eduárdtól, a későbbi IV. Eduárd angol királytól a Mortimer’s Cross-i csatában. Márciusban, a towtoni vereség után egészen októberig megtartotta Walest, majd Bretagne-ba, később Skóciába menekült.